Мрежата за медиумска писменост на 17 мај одржа состанок со членките, на кој се разговараше за досегашните активности, за тековните проекти, како и за иднината на Мрежата и можноста за организирање заеднички настани и активности.

На состанокот, претставниците на Македонскиот институт за медиуми, Фондацијата Метаморфозис и Младинскиот образовен форум се осврнаа на нивните тековни активности за регрантирање граѓански организации што ги реализираат во рамки на проектите финансирани од Европската Унија. Агенцијата, го презентираше документот „Политика за медиумска писменост“ и се осврна на четирите компоненти на кои треба да се работи во следниот период.

**Делегација ко-известители на ПС на Советот на Европа во работна посета на АВМУ**



Посебен акцент беше ставен на медиумските реформи, измените на Законот на аудио и аудиовизуелни медиумски услуги и како тие се одразуваат врз самостојноста и независноста на регулаторот, јавниот радиодифузен сервис и медиумите воопшто.

Директорот на Агенцијата, Зоран Трајчевски на 31 мај имаше работен состанок со ко-известителите на Мониторинг комисијата на Парламентарното Собрание на Советот на Европа, норвешката пратеничка Лисе Кристоферсен од Групата на Социјалисти, Демократи и Зелени, молдавската пратеничка Валериу Гилечи од Групата на Европската народна партија и секретарот на Мониторинг комисијата на Парламентарното Собрание на Советот на Европа, Силви Афхолдер.

На средбата се разговараше за случувањата во земјата по последната посета на ко-известителите во јуни 2018 година, односно за состојбата во медиумската сфера, слободата и независноста на медиумите.

**Стабилното и независното финансирање се нужност за квалитетен јавен сервис**

 ****

Тој укажа дека законските измени што беа направени во изминатите години, не произлегоа од некаква сериозна економска анализа со која би се проценило, колку средства реално и се потребни на МРТ за да ги исполнува функциите на вистински јавен сервис, иако овој проблем Агенцијата го нотираше уште во 2012 година во Стратегијата за развој на радиодифузната дејност за периодот 2013 – 2017 година.

**Одржан состанок на Мрежата за медиумска писменост**



Една од главните теми на дискусија, беше потребата од структурирање на Мрежата на начин кој ќе овозможи поголема динамичност на интеракциите, истовремено задржувајќи ги принципите на демократичност и еднаквост во своето функционирање. За таа цел, МИМ ги претстави „Препораките за интегрирање на концептот на медиумската писменост во различни општествени сфери“ создаден како резултат на искуствата од студиската посета на Регулаторно тело на Ирска и на Ирската мрежа за медиумска писменост.

На 28 мај,директорот на Агенцијата Зоран Трајчевски учествуваше на регионалната конференција „Финансирање на јавните радиодифузни сервиси (ЈРС) во Западен Балкан“, која се одржа во Сараево, Босна и Херцеговина.

Во своето излагање на панелот посветен на обезбедувањето стабилно и независно финансирање на јавниот сервис, Трајчевски се осврна на постојните законски решенија за финансирање на Македонската радио-телевизија, проблемите со коишто нашиот јавен сервис се соочува во изминатите години и посочи на нужноста од итно изнаоѓање на сигурен, стабилен, одржлив модел на финансирање кој што истовремено ќе обезбеди независност на јавниот сервис.

**Мај, 2019г. Бр. 05/2019**

**Соопштенија за јавност**

Во светло на одбележувањето на 3 мај - Светскиот ден на слобода на медиумите, кој годинава се одржа под мотото „Медиуми за демократија: новинарството и изборите во време на дезинформации“, Агенцијата потсети дека само професионалните и независни медиуми придонесуваат за општествен и демократски развој.

Агенцијата информираше дека како и досега, ќе продолжи да делува проактивно на полето на унапредување на професионалните стандарди и на зголемување на свеста кај медиумите за улогата и одговорноста што ја имаат во општеството и пред граѓаните.

Во контекст на последните настани во медиумот „Слободен печат“ и оставката на главниот и одговорен уредник Бранко Геровски, Агенцијата преку соопштение за јавност уште еднаш потенцираше дека независноста и самостојноста на уредниците и новинарите мора да биде гарантирана. Тргнувајќи од својата обврска да ја поттикнува слободата на изразување, Агенцијата потсети дека согласно Законот за медиуми, издавачот е самостоен во уредувачката политика, но истовремено и уредникот е самостоен во својата работа и ја носи одговорноста за објавените информации.

**Претседателски и локални избори 2019**

**Извештај за изборното медиумско претставување во вториот круг од изборната кампања**

Агенцијата на 10 мај го објави извештајот за изборното медиумско претставување на радиодифузерите во периодот од 22 април до 3 мај 2019 година. Во него се прикажани показателите за начинот на известување на 21 медиум, додека наодите за преостанатите 11 регионални и локални телевизии кои беа предмет на овој мониторинг ќе бидат објавени во посебен извештај.

Како и во целиот изборен процес, и овој пат, известувањето кај националните медиуми беше концентрирано на изборите за претседател на Републиката, со тоа што и онаму каде што се појавуваа информации за локалните избори, тоа најчесто беа еден до два прилога. Фокусот на обично помалубројните информации, кај регионалните и локалните телевизии остана на локалните избори. Известување за изборниот процес за лицата со оштетен слух на знаковен/толковен јазик обезбедија Јавниот сервис МРТ1, ТВ 24 Вести и регионалната ТВМ со седиште во Охрид.

**Доставен извештај до ДИК за емитувано ППР на радиодифузерите**

Агенцијата на 10 мај до Државната изборна комисија го достави Извештајот за емитуваното платено политичко рекламирање од страна на радиодифузерите, во периодот од 8 април до 3 мај 2019 година. Извештајот беше направен врз основа на податоци доставени од радиодифузерите, на посебни обрасци подготвени од Агенцијата.

Во текот на месец мај, неколку радиодифузери ја известија Агенцијата, дека направиле грешки при пополнувањето на обрасците за емитувано платено политичко рекламирање, по што Агенцијата подготви корегирани извештаи за емитуваното ППР со обновени податоци и истите ги достави до ДИК.

**ДКСК оцени дека АВМУ не го прекршила Изборниот законик со привремените вработувања**

Државната комисија за спречување корупција (ДКСК) оцени дека Агенцијата не го прекршила Изборниот законик и Законот за спречување корупцијата и судирот на интереси со временото ангажирање на две лица – правници во текот на изборниот процес за претседателските избори 2019 година.

ДКСК по добиените податоци и информации од Агенцијата, одлучи дека „реализираните вработувања на двете лица – правници на определено време преку Агенција за привремени вработувања, се заради извршување на законските обврски на АВМУ во текот на изборниот процес и истите не претставуваат прекршувања на забраните утврдени во Изборниот законик и Законот за спречување на корупција и судирот на интереси, бидејќи се работи за случај на итни и неодложни работи, за кои претходно се одобрени финансиски средства со Одлука на Влада на Република Северна Македонија“. Одлуката на Државната комисија за спречување корупција е достапна на [www.avmu.mk](http://www.avmu.mk).

Одлуката на Државната комисија за спречување корупција е достапна на [www.avmu.mk](http://www.avmu.mk)

**Надзори врз радодифузери, ОЈЕКМ, даватели на АВМУ по барање, печатени медиуми**

**Радиодифузери**

До 31 март 2019 година, сите радиодифузери коишто емитуваa програма во 2018 година, имаа обврска до Агенцијата да достават писмен извештај за спроведувањето на обврските утврдени во дозволата за радио или ТВ емитување. По извршениот редовен надзор, Агенцијата утврди дека 94 радиодифузери (55 радија и 39 телевизии) ја исполнија оваа обврска. Обврската не ја исполнија 25 радиодифузери, и тоа: ТВ Клан Македонија, ТВ Сонце, Наша ТВ, ТВ Канал Вис, ТВ Ирис, ТВ Топестрада, ТВ Канал-21, ТВ Канал Визија, ТВ Гурра, ТВ Дуе, Радио Арачина, Лајф Радио, РФМ Радио, Радио Капитол ФМ, Радио 106, Б-97 Радио, Радио БИ-КИ-АЛ, Радио Ла Коста, Радио Кочани ФМ, Радио Аљбана Плус, Радио Лав, Радио Холидеј, Радио Пела, Еко Радио и Хит Радио.

Вонреден административен надзор за почитувањето на обврските за минимални кадровски услови утврдени во Правилникот за минимални технички, просторни, финансиски и кадровски услови за добивање дозвола за радио и телевизиско емитување, извршен е врз ТВ Гурра, ТВ Здравкин, Г-ТВ Телевизија, ТВ Аниса, ТВ МТМ, ТВ Спектра, Радио Дрини, Радио Ват, Радио Холидеј, Кочани ФМ, Ла Коста Радио, Пулс Радио, Скај Радиo, Радио Валандово, Радио Роса – АБ, Лајф Радио и врз Радио Блета. Надзорот покажа дека радиодифузерите ги имаат исполнето минималните кадровски услови утврдени во Правилникот на Агенцијата.

По добиена претставка, врз емисијата „Правда и неправда“ и самопромотивната најава за оваа емисија, емитувана на 16 април на 1 ТВ, извршен е вонреден програмски надзор за почитувањето на начелата за вршење на дејноста. При надзорот не е констатирано прекршување на ЗААВМУ.

Агенцијата изврши контролен програмски надзор за различни законски одредби, врз ТВ Канал 5, 1 ТВ, ТВ 24 Вести, МРА 1 и МРА 2, со цел да утврди дали постапиле по претходно изречените мерки јавна опомена. Надзор врз ТВ Канал 5 е извршен за усогласување на обврската за употреба на јазикот во програмата, правилата за емитување аудиовизуелни комерцијални комуникации и одредбите за пласирање производи во програмите. Врз 1 ТВ и ТВ 24 Вести, за правилата за заштита на малолетната публика, а дополнително кај ТВ 24 Вести и за употреба на јазикот во програмата. Кај радио програмите на Јавниот сервис МРА 1 и МРА 2, надзор е извршен за обврската за обезбедување на изворно создадена музика. Надзорите покажаа дека овие радиодифузери постапиле по мерките јавна опомена.

Контролен административен надзор за почитувањето на обврската за објава на податоци за сопственичка структура, уредништво и извори на финансирање во 2018 година, по прв пат оваа година е извршен врз МХ-Радио од Охрид, кој покажа дека е исполнета оваа законска обврска.

**ОЈЕКМ**

Врз операторите Мултимедија Нетворк Л, Теленет Ком, Скупи Кабле, Мултимедија Нет, Вива Нет и Неотел, извршен е редовен програмски надзор за обврските за регистрација на програмски сервиси и титлување на програмските сервиси кои операторите ги реемитуват. Со надзорот беше констатирано дека операторот Неотел ги реемитува програмските сервиси ”Da Vinci”, “Jim Jam”, “Сител” и “ТВ 21”, додека операторот Вива Нет ги реемитува програмските сервиси „Film Box Arthouse “, „Fast&Fun Box”, „Fashion Box”, „Film Box Extra”, “Film Box Plus“, “360 Tune Box”, “Docu Box”, “Cinestar”, “Cinestar Action&Thriler”, “Da Vinci”, “Boomerang”, “Cartoon Network” I “CNN”, кои не се регистрирани во Агенцијата.

Со цел да се утврди, дали постапиле по решенијата за преземање мерка јавна опомена, врз операторите Каблекалл, Пет Нет, Кабел и Алтра-Сат 2000, извршен е контролен програмски надзор. Предмет на надзор беше обврската за регистрација на програмските сервиси кои ги реемитуваат операторите, во Агенцијата, при кој е утврдено дека операторите во целост постапиле по упатените решенија.

**Даватели на АВМУ по барање**

Редовен програмски надзор за обврските за кинематографски дела, заштита на малолетната публика и промоција на производство и пристап до европски дела, извршен е врз давателите на аудиовизуелни медиумски услуги по барање Оне.Вип и Македонски Телеком. Надзорот покажа дека се исполнети овие обврски од ЗААВМУ.

**Печатени медиуми**

За почитувањето на обврската за објавување на сопственичка структура, податоци за седиштето на правните лица или физичките лица кои се сопственици на акции или удел кај издавачот на медиуми, како и податоци за процентот на акции или удели кои ги стекнале и исечокoт од објавата да го достават до Агенцијата, надзор е извршен врз Зенит Прес Плус, издавач на неделниот весник „Зенит“.  Надзорот покажа дека во целост е исполнета оваа законска обврска.

**Јавни опомени**

**Радиодифузери**

Советот на Агенцијата во мај месец донесе Решенија за изрекување мерки јавна опомена на ТВ Шења, 1 ТВ, ТВ Клан Македонија, ТВ Дуе, Радио БИ-КИ-АЛ, МХ-Радио.

Јавна опомена за ТВ Шења е изречена поради тоа што во дел од програмите на радиодифузерот, не се објавени податоците со кои се идентификуваат авторите кои учествуваат во изработка на аудиовизуелните содржини и не се обезбедени информациите што треба да се направат достапни до корисниците. За 1 ТВ, јавна опомена е изречена поради нецелосно објавување на податоци за импресум во дел од прилозите во информативните програми „Вести“, додека за ТВ Клан Македонија поради неисполнување на обврската за емитување најмалку 30% изворно создадена програма, како македонски аудио или аудиовизуелни дела, во текот на еден ден.

Јавна опомена за МХ-Радио е изречена поради неисполнување на обврската за објавување на податоци за сопственичката структура, уредништво и за изворите на финансирање во претходната година. Јавна опомена на ТВ Дуе и Радио БИ-КИ-АЛ беше изречена за недоставување на податоци до Агенцијата за сопственичка структура, уредништо, извори на финансирање и вкупни приходи и расходи во 2018 година.

**ОЈЕКМ**

Советот на Агенцијата врз основа на констатации од надзори донесе и Решенија за изрекување мерка јавна опомена на операторите Неотел, Вива Нет, Алтра-Сат 2000 и Каблекалл, заради реемитување на програмски сервиси кои не се регистирани со потврдите во Агенцијата. На операторите им е наложено веднаш по приемот на Решенијата, да ги исклучат од реемитување спорните ТВ канали.

**Печатени медиуми**

За почитувањето на обврската за објавување на сопственичка структура, податоци за седиштето на правните лица или физичките лица кои се сопственици на акции или удел кај издавачот на медиуми, како и податоци за процентот на акции или удели кои ги стекнале и исечокoт од објавата да го достават до Агенцијата, надзор е извршен врз Зенит Прес Плус, издавач на неделниот весник „Зенит“.  Надзорот покажа дека во целост е исполнета оваа законска обврска.

**Јавни опомени за радиодифузери и ОЈЕКМ**

**Радиодифузери**

Советот на Агенцијата во месец мај донесе шест Решенија за изрекување мерки јавна опомена на ТВ Шења, 1 ТВ, ТВ Клан Македонија, ТВ Дуе, Радио БИ-КИ-АЛ и МХ-Радио.

Јавна опомена за ТВ Шења е изречена поради тоа што во дел од програмите на радиодифузерот, не се објавени податоците со кои се идентификуваат авторите кои учествуваат во изработка на аудиовизуелните содржини и не се обезбедени информациите што треба да се направат достапни до корисниците. За 1 ТВ, јавна опомена е изречена поради нецелосно објавување на податоци за импресум во дел од прилозите во информативните програми „Вести“, додека за ТВ Клан Македонија поради неисполнување на обврската за емитување најмалку 30% изворно создадена програма, како македонски аудио или аудиовизуелни дела, во текот на еден ден.

Јавна опомена за МХ-Радио е изречена поради неисполнување на обврската за објавување на податоци за сопственичката структура, уредништво и за изворите на финансирање во претходната година. Јавна опомена на ТВ Дуе и Радио БИ-КИ-АЛ беше изречена за недоставување на податоци до Агенцијата за сопственичка структура, уредништо, извори на финансирање и вкупни приходи и расходи во 2018 година.

**ОЈЕКМ**

Советот на Агенцијата врз основа на констатации од надзори донесе четири Решенија за изрекување мерка јавна опомена на операторите Неотел, Вива Нет, Алтра-Сат 2000 и Каблекалл, заради реемитување на програмски сервиси кои не се регистирани со потврдите во Агенцијата. На операторите им беше наложено веднаш по приемот на Решенијата, да ги исклучат од реемитување спорните ТВ канали.



**АГЕНЦИЈА ЗА АУДИО И АУДИОВИЗУЕЛНИ МЕДИУМСКИ УСЛУГИ**

 **РЕПУБЛИКА СЕВЕРНА МАКЕДОНИЈА**

**ул. Македонија бр. 38, 1000 Скопје**

**Тел. (02) 3103400 факс: (02) 3103401**

**е-пошта:** **contact@avmu.mk** **веб страница:** [**www.avmu.mk**](http://www.avmu.mk)

 